CELEX: 51998PC0402
Language: da
Date: 1998-06-30
Title: Forslag til Rådets forordning (EF) om ændring af forordning (EF) nr. 2398/97 om indførelse af en endelig antidumpingtold på importen af sengelinned af bomuld med oprindelse i Egypten, Indien og Pakistan

KOMMISSIONEN FOR DE EUROPÆISKE FÆLLESSKABER
                                                  Bruxelles, den 30.06.1998
                                                  KOM(1998) 402 endelig udg.
                                      Forslag til
                          RÅDETS FORORDNING (EF)
om ændring af forordning (EF) nr. 2398/97 om indførelse af en endelig antidumpingtold
 på importen af sengelinned af bomuld med oprindelse i Egypten, Indien og Pakistan
                            (forelagt af Kommissionen)
 ---pagebreak---  ---pagebreak---                                Begrundelse
Rådet indførte ved forordning (EF) nr. 2398/97 en endelig antidumpingtold på
importen af sengelinned af bomuld med oprindelse i Egypten, Indien og Pakistan.
I undersøgelsen, som førte til indførelsen af ovennævnte told, anvendtes der
stikprøver i overensstemmelse med artikel 17 i forordning (EF) nr. 384/96 om
beskyttelse mod dumpingimport fra lande, der ikke er medlemmer af Det
Europæiske Fællesskab (i det følgende benævnt "grundforordningen").
I henhold til artikel 11, stk. 4, i grundforordningen er det ikke muligt at
iværksætte en fornyet undersøgelse vedrørende nye eksportører, når der har været
anvendt stikprøver i undersøgelsen. Men for at sikre lige behandling af alle nye
eksporterende producenter og de samarbejdsvillige selskaber, som ikke indgik i
den stikprøve, der anvendtes ved ovennævnte undersøgelse, fastsattes det i artikel
3 i forordning (EF) nr. 2398/97, at hvis nye eksporterende producenter over for
Kommissionen fremlægger tilstrækkelige beviser for, at de opfylder tre
grundlæggende krav, nemlig at de ikke eksporterede de pågældende varer i
undersøgelsesperioden, ikke er forretningsmæssigt forbundet med eksporterende
producenter, der er omfattet af foranstaltningerne, samt eksporterede de
pågældende varer eller havde kontraktlige forpligtelser til eksport efter
undersøgelsesperioden, så kan Rådet pålægge sådanne nye eksporterende
producenter   det vejede     gennemsnit af den toldsats, der gælder               for
samarbejdsvillige selskaber, som ikke indgik i stikprøven. Dette vil blive gjort
med en ændring af artikel 1, stk. 3, i forordning (EF) nr. 2398/97 ved at føje de
nye eksporterende producenter til listen i bilag I til den pågældende forordning.
 ---pagebreak--- 3. Kommissionen modtog flere anmodninger fra Indien om behandling som nye
   eksporterende producenter. Det fremgik af en undersøgelse af disse anmodninger
   og i påkommende tilfælde af de fremlagte beviser, at syv af de pågældende
   selskaber opfyldte alle relevante krav.
4. Kommissionen foreslår derfor, at Rådet vedtager vedlagte forslag til forordning
   om ændring af artikel 1, stk. 3, i forordning (EF) nr. 2398/97 ved at føje disse syv
   nye eksporterende producenter til listen i bilag I til den pågældende forordning.
 ---pagebreak---                                    Forslag til
                          RÅDETS FORORDNING (EF) nr            /
                                            af....
 om ændring af forordning (EF) nr. 2398/97 om indførelse af en endelig antidumpingtold
   på importen af sengelinned af bomuld med oprindelse i Egypten, Indien og Pakistan
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om
beskyttelse mod dumpingimport fra lande, der ikke er medlemmer af Det Europæiske
Fællesskab1, ændret ved forordning (EF) nr. 2331/96 af 2. december 19962 og forordning
(EF) nr. 905/98 af 27. april 19983,
under henvisning til artikel 3 i Rådets forordning (EF) nr. 2398/97 af 28. november 1997
om indførelse af en endelig antidumpingtold på importen af sengelinned af bomuld med
oprindelse i Egypten, Indien og Pakistan4,
under henvisning til forslag forelagt af Kommissionen efter høring af Det Rådgivende
Udvalg, og
ud fra følgende betragtninger:
1
    EFT L 56 af 6.3.1996, s. 1.
2
    EFT L 317 af 6.12.1996, s. 1.
3
    EFT L 128 af 30.4.1998, s. 18.
4
    EFT L 332 af 4.12.1997,. s. 1.
 ---pagebreak---                          A. TIDLIGERE PROCEDURE
(1) Rådet indførte ved forordning (EF) nr. 2398/97 en endelig antidumpingtold på
    importen til Fællesskabet af sengelinned af bomuld henhørende under KN-kode
    ex 6302 21 00, ex 6302 22 90, ex 6302 31 10, ex 6302 31 90 og ex 6302 32 90
    med oprindelse i bl.a. Indien. Der anvendtes stikprøver i forbindelse med indiske
    eksporterende producenter, og der indførtes toldsatser fra 2,6 % til 24,7 % for
    selskaberne i stikprøven, medens der for andre samarbejdsvillige selskaber, som
    ikke indgik i stikprøven, indførtes en vejet gennemsnitlig toldsats på 11,6 %. Der
    indførtes en toldsats på 24,7 % for selskaber, som enten ikke gav sig til kende
    eller som ikke udviste samarbejdsvilje i forbindelse med undersøgelsen.
(2) I artikel 3 i forordning (EF) nr. 2398/97 er det fastsat, at det, hvis en ny
    eksporterende producent fremlægger          tilstrækkelige beviser for, at den
    pågældende:
    • ikke eksporterede de i artikel 1, stk. 1, i den pågældende forordning beskrevne
        varer i undersøgelsesperioden (1. juli 1995 til 30. juni 1996)
    • ikke er forretningsmæssigt forbundet med nogen af de eksportører eller
        producenter i eksportlandet, som er pålagt antidumpingtold ved den
        pågældende forordning
 ---pagebreak---         • faktisk har eksporteret de pågældende varer til Fællesskabet efter den
           undersøgelsesperiode, der danner grundlaget for foranstaltningerne, eller at det
           har indgået en uigenkaldelig kontraktlig forpligtelse til at eksportere en
           betydelig mængde til Fællesskabet
er muligt at ændre forordningen ved at indrømme den pågældende eksporterende
producent den toldsats, der gælder for samarbejdsvillige producenter, som ikke indgik i
stikprøven, dvs. 11,6 %.
         B. NYE EKSPORTERENDE PRODUCENTERS ANMODNINGER
(3)     Syv nye indiske eksporterende producenter anmodede om ikke at blive behandlet
        anderledes end de selskaber, der udviste samarbejdsvilje i forbindelse med den
        oprindelige undersøgelse, men som ikke indgik i stikprøven, og fremlagde på
        anmodning beviser, hvoraf det fremgår, at de opfylder kravene i artikel 3 i
        forordning (EF) nr. 2398/97. De beviser, der er fremlagt af disse selskaber, anses
        for at være tilstrækkelige til at berettige en ændring af forordning (EF) nr.
        2398/97 ved tilføjelse af de pågældende syv nye eksporterende producenter til
        listen i bilag I til nævnte forordning. De indiske eksporterende producenter, der er
        pålagt den vejede gennemsnitlige toldsats på 11,6 %, er opført i bilag I -
 ---pagebreak--- UDSTEDT FØLGENDE FORORDNING:
                                           Artikel 1
Der foretages følgende ændring i artikel 1 i forordning (EF) nr. 2398/97:
Til den liste i bilag I over eksporterende producenter, der er nævnt i artikel 1, stk. 3, i den
pågældende forordning, føjes følgende selskaber:
"INDIEN
- Aditya International, Mumbai (Bombay)
- Chevron Garments (P) Limited, Coimbatore
- Euro Pacific Textiles, Mumbai (Bombay)
- Lalit & Co., Mumbai (Bombay)
- Radiant Exports, New Delhi
- Redial Exim Pvt. Ltd., Mumbai (Bombay)
- Shades Of India Pvt. Ltd., New Delhi"
                                           Artikel 2
Denne forordning træder i kraft dagen efter offentliggørelsen i De Europæiske
Fællesskabers Tidende
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
På Rådets vegne
 ---pagebreak---  ---pagebreak---                                                                     ISSN 0254-1459
                                              KOM(98) 402 endelig udg.
                                   DOKUMENTER
DA                                                              02  11 06 08
                                   Katalognummer : CB-CO-98-413-DA-C
                                                               ISBN 92-78-37467-9
Kontoret for De Europæiske Fællesskabers Officielle Publikationer
L-2985 Luxembourg
                                            *